39)+Irati+Urdangarin

Proiektu hau egiten hasi aurretik ez nekien dopinak zer nolako eragina izan zezakeen gure gorputzean. Beti entzun ohi dugu telebistan edo irratian kirolariren bat lehiaketaren batetik kanporatu dutela dopina dela eta, baina zer dopin mota erabiltzen zuen? Orain hori guztiari buruz irakurri eta hausnarketa egin dudanez, esan dezaket, dopinaren guztiz aurka nagoela. Izan ere, egia da dopinarekin ikuskizun oso ikusgarriak egin daitezkeela, baina hori geure burua erabat engainatzea izango litzatekeela esango nuke. Jakin badakigu gizakiaren mugak non dauden eta ez zait etikoa iruditzen benetan egin dezakeguna baino gehiago erakustea, azken batean ikuskizun baterako. Zer esanik ez substantzia dopanteek kirolariengan sor ditzaketen arazoei buruz. Ondo dago markak hobetu nahi izatea, baina horretarako bizitza arriskuan jarri behar da? Laburbilduz, nire ustez substantzia dopanteek ez-legalak izaten jarraitu behar dute, guztion, eta batez ere, kirolarien onerako.